
[bookmark: _GoBack]S K R A Ć E N I  Z A P I S N I K
od 8. svibnja 2023. godine

sa 15. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/23-01/01, URBROJ: 2137-22-23-3, od 4. svibnja 2023. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1. Katarina Kozarić – Šabarić, predsjednica Općinskoga vijeća,
2. Marina Bušić, potpredsjednica Općinskoga vijeća
3. Franjo Marčinko, član Općinskog vijeća,
4. Ivan Mesarov, član Općinskog vijeća,
 5. Ivan Baruškin, član Općinskog vijeća,
 6. Nenad Lukić, član Općinskog vijeća,
 7. Dario Ciganović, član Općinskog vijeća,
 8. Darko Bezjak, član Općinskog vijeća.

OSTALI PRISUTNI:

1. Mirko Remetović, općinski načelnik Općine Novo Virje
2. Miroslav Lukanec, pročelnik JUO Općine Novo Virje,
3. Andreja Vranić, viši računovodstveni referent u JOU Općine Novo Virje
	  
  ODSUTNI:

  1.  Željko Šadek, član Općinskog vijeća

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić - Šabarić u 20,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.

PREDSJEDNICA: Želi li tko od vijećnika dati izmjenu ili dopunu dnevnog reda.

Predsjednica vijeća predložila je dopunu dnevnog reda.




     13. Donošenje Odluke o zajedničkom obavljanju poslova komunalnog redara s Općinom Molve, Općinom Novo Virje i Općinom Ferdinandovac

Dosadašnja točka dnevnog reda 13. postaje točkom dnevnog reda 14.

DNEVNI RED

1. Donošenje Izmjena i dopuna proračuna Općine Novo Virje za 2023. godinu i projekcije za 2024. i 2025. godinu,
2. Donošenje Programa o izmjenama Programa građenja komunalne infrastrukture na području Općine Novo Virje za 2023. godinu,
3. Donošenje Plana o izmjeni Plana javnih potreba u socijalnoj skrbi na području Općine Novo Virje u 2023. godini,
4. Donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2023. godini,
5. Donošenje Programa o izmjeni Programa javnih potreba u kulturi na području Općine Novo Virje u 2023. godini,
6. Donošenje Odluke o pristupanju Općine Novo Virje Turističkoj zajednici područja ''Dravski peski'',
7. Donošenje Programa potpora poljoprivredi na području Općine Novo Virje za razdoblje od 2023. do 2024. godine,
8. Donošenje Odluke o davanju prethodne suglasnosti na Obavijest o odabiru ponude u postupku jednostavne nabave ''Gradnja i opremanje montažnih tribina na sportskom igralištu NK Graničar Novo Virje 2'',
9. Donošenja Plana o izmjenama Plana zaštite od požara Općine Novo Virje,
10. Donošenje Zaključka o usvajanju Izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2022. godinu,
11. Donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2022. godinu za razdoblje od 1. srpnja 2022. godine do 31. prosinca 2022. godine,
12. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 31. ožujka 2023. godine,
13. Donošenje Odluke o zajedničkom obavljanju poslova komunalnog redara s Općinom Molve, Općinom Novo Virje i Općinom Ferdinandovac,
14. Razno.

Dnevni red je usvojen sa 8 glasova ZA.

Točka 1.

PREDSJEDNICA: Prelazimo na prvu točku dnevnog reda, a to je donošenje Izmjena i dopuna proračuna Općine Novo Virje za 2023. godinu i projekcije za 2024. i 2025. godinu.

Molim Andreju Vranić da obrazloži ovu točku dnevnog reda.

ANDREJA VRANIĆ: Ukupni prihodi i primici po prijedlogu I. Izmjena i dopuna Proračuna za 2023. godinu su smanjeni  za 263.923,95 eura, prihodi poslovanja sada iznose 1.022.828,05 eura,  primici od financijske imovine i zaduživanja iznose 133,00 eura, a prihodi od prodaje nefinancijske imovine iznose 6.637,00 eura.
Unutar Prihoda od pomoći  je došlo do povećanja za 795,00 eura, te sada pomoći iznose 490.854,00 eura. Promjene unutar pomoći se odnose na ministarstvo graditeljstva i prostornog uređenja povećanje od 26.545,00 eura (modernizacija javne rasvjete), središnji ured za demografiju i mlade je smanjene za 24.820,00 eura (plaće u vrtiću) i smanjenje od 930,00 eura za plaću koordinatora za Projekt „Zaželi“ koji je krenuo od 01.02.2023. godine.
Prihodi od imovine su umanjeni za 264.718,95 eura te sada ovi prihodi iznose 377.737,05 eura. Smanjenje prihoda od imovine se odnosi na prihod od rente nafte i plina.
Ukupni rashodi i izdaci upravnog odijela Općine i vrtića  po prijedlogu I. Izmjena i dopuna Proračuna za 2023. godinu veći su za 8.088,00 eura. Rashodi poslovanja sada iznose 797.690,00 eura. Rashodi za nabavu nefinancijske imovine su uvećani za 127.455,00 eura te oni sada iznose 923.365,00 eura.
Troškovi održavanja Dana Općine Novo Virje koje se tradicionalno održavaju u mjesecu svibnju uvećani su za 1.310,00 eura te sada iznose 10.600,00 eura. 
Povećanje od 700,00 eura se odnosi na popravak kamiona za Dobrovoljno vatrogasno društvo Crnec.
Ispitivanje hidraulične mreže je planirano u iznosu od 3.000,00 eura (kontrola hidranata na području naše općine – ispravnost istih).
Nabava tribina na nogometnom igralištu NK „Graničar“ sada iznosi 41.655,00 eura, razlog povećanja je rast cijena u odnosu na prošlu godinu kada je proračun bio u izradi.
Općina Novo Virje javila se na natječaj Ministarstva graditeljstva i prostornog uređenja za rekonstrukciju i modernizaciju javne rasvjete na području Općine Novo Virje. Vrijednost projekta bi iznosila 116.000,00 eura. 
Povećanje troškova za Tamburijadu su uvećani za 345,00 eura, te sada iznose 3.000,00 eura.
Općina Novo Virje sufinancira plaću djelatnice zaposlene koja brine o nemoćnima i starima s područja naše općine, ovo povećanje se odnosi na razliku plaće koja je planirana u proračunu i sporazuma koji je potpisan.
Općina je u proračunu za 2023. godinu planirala isplatu božićnica i uskrsnica za umirovljenike i socijalno ugrožene. U 2023. godini Općinsko vijeće Općine Novo Virje je povećalo cenzus za umirovljenike koji mogu primiti uskrsnicu i božićnicu, tako se stvorila potreba za još sredstava u proračunu.

PREDSJEDNICA: Otvaram raspravu.

IVAN MESAROV: Sve se povećava, trenutno je sufinanciranje osjemenjivanja krava i junica 26,54 eura, predlažem povećanje na 35 eura.

IVAN BARUŠKIN: Zanima me koliko sada iznosi renta mjesečno?

OPĆINSKI NAČELNIK: Trenutno je oko 20.000,00 eura mjesečno.

KATARINA KOZARIĆ – ŠABARIĆ: Što je bilo sa natječajem za Središnji državni ured za demografiju i mlade da nismo prošli?

OPĆINSKI NAČELNIK: Natječaj je bio kratko, poslali smo papire i na stranicama Središnjeg ureda su bili objavljeni rezultati. Sredstva nismo dobili mi, Podravske Sesvete i Virje. Nema objašnjenja. Što se tiče umjetnog osjemenjivanja moj je prijedlog da se to ne povećava. Ako budemo davali za strojeve i poljoprivrednu mehanizaciju budemo davali svima, i malima i velikima. Umjetno osjemenivanje smo već podizali. Ne možemo na svakom vijeću dizati cijenu umjetnog osjemenjivanja. Imamo i druge obaveze.

PREDSJEDNICA: Slažem se, ne možemo sve gurati u jednu granu.

Budući da se više nitko nije javio Općinsko vijeće Općine Novo Virje je sa 7 glasova ZA i 1 SUZDRŽAN donijelo je

IZMJENE I DOPUNE
proračuna Općine Novo Virje za 2023. godinu i projekcije za 2024. i 2025. godinu

Točka 2.

Prelazimo na drugu točku, a to je donošenje Programa o izmjenama Programa građenja komunalne infrastrukture na području Općine Novo Virje za 2023. godinu.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2022. godinu

Točka 3.

Prelazimo na treću točku, a to je donošenje Plana o izmjenama Plana javnih potreba u socijalnoj skrbi na području Općine Novo Virje u 2023. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PLAN
o izmjenama Plana javnih potreba u socijalnoj skrbi na području Općine Novo Virje u 2023. godini


Točka 4.

Prelazimo na četvrtu točku, a to je donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2023. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa javnih potreba u  protupožarnoj i civilnoj zaštiti na području Općine Novo Virje u 2023. godini

Točka 5.

Prelazimo na petu točku, a to je donošenje Programa o izmjeni Programa javnih potreba u kulturi na području Općine Novo Virje u 2023. godini.

Općinski načelnik kratko obrazlaže izmjene Programa.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa javnih potreba u kulturi na području Općine Novo Virje u 2023. godini

Točka 6.

Prelazimo na šestu točku, a to je donošenje Odluke o pristupanju Općine Novo Virje Turističkoj zajednici područja ''Dravski peski''.

Molim općinskog načelnika da obrazloži ovu točku dnevnog reda.

OPĆINSKI NAČELNIK: O Turističkoj zajednici ste sve čuli dok je na sjednici Općinskog vijeća bio prisutan direktor Alen Janči. Ako smo za to onda bi sada trebali donijeti ovu odluku. Odluku dostavljamo Turističkoj zajednici nakon čega je potrebno još odraditi određenu proceduru za ulazak u članstvo. Turistička zajednica nam je već pomogla oko biciklijade.
KATARINA KOZARIĆ ŠABARIĆ: Zahvaljujem, otvaram raspravu Da li se znade koliko bi bio trošak za uplatu za Turističku zajednicu. 

OPĆINSKI NAČELNIK: Općina Ferdinandovac plaća oko 2700 eura godišnje.

DARKO BEZJAK: Iako još nismo u Turističkoj zajednici, već su nam pomogli oko Biciklijade, a budu i oko Tamburijade.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o pristupanju Općine Novo Virje Turističkoj zajednici područja ''Dravski peski''

Točka 7.

PREDSJEDNICA: Prelazimo na sedmu točku, a to je donošenje Programa potpora poljoprivredi na području Općine Novo Virje za razdoblje od 2023. do 2024. godine.

Molim općinskog načelnika da obrazloži ovu točku dnevnog reda.

OPĆINSKI NAČELNIK: U programu nema posebnih promjena osim sufinanciranja kupnje nove mehanizacije i poljoprivrednih strojeva. Potpora bi se ostvarila za kupnju nove mehanizacije i poljoprivrednih strojeva u iznosu od 400,00 eura po podnositelju zahtjeva. Poljoprivredni proizvođač mora biti upisan u Upisnik poljoprivrednih gospodarstava. Ovom odlukom obuhvatilo bi se više poljoprivrednih proizvođača, veća je mogućnost da više ljudi dobije potporu. Oni koji se bave voćem i povrćem kažu da se daje samo za sufinanciranje krava, a ovdje bi svi mogli dobiti.

PREDSJEDNICA: Zahvaljujem, otvaram raspravu. Zanima me da li se može dobiti sufinanciranje recimo za motorni bušač rupa?

OPĆINSKI NAČELNIK: Može se dobiti, a može recimo i neki malčer, šprica ili nešto slično.

IVAN MESAROV: Trebalo bi staviti neku minimalnu cijenu.

OPĆINSKI NAČELNIK: Predlažem da to bude 1.000,00 eura. 

PREDSJEDNICA: Stroj ili mehanizacija mora biti nešto što je potrebno za poljoprivredu.
MARČINKO FRANJO: Imam OPG i prodajem borove za što mi je potrebna motorna pila, pa bi i to trebalo biti prihvatljivo.

Budući da se više nitko nije javio Općinsko vijeće Općine Novo Virje je sa 7 glasova ZA i 1 SUZDRŽAN donijelo

PROGRAM
potpora poljoprivredi na području Općine Novo Virje za razdoblje od 2023. do 2024. godine



Točka 8.

PREDSJEDNICA: Prelazimo na osmu točku, a to je donošenje Odluke o davanju prethodne suglasnosti na Obavijest o odabiru ponude u postupku jednostavne nabave ''Gradnja i opremanje montažnih tribina na sportskom igralištu NK Graničar Novo Virje 2''.

Molim općinskog načelnika da obrazloži ovu točku dnevnog reda.

OPĆINSKI NAČELNIK: Na javni poziv za dostavu ponuda pristigle su tri ponude. Najpovoljnija ponuda bila je ponuda Ghia sport d.o.o., Industrijska ulica 31, Pazin sa cijenom ponude od 32.753,50 eura. Od LAG-a Podravina dobili bi 22.727,95 eura dok bi preostali iznos od 10.026,00 eura financirali iz vlastitog proračuna. Do povećanja cijene je došlo radi povećanja cijene materijala i radova.

PREDSJEDNICA: Zahvaljujem, otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o davanju prethodne suglasnosti na Obavijest o odabiru ponude u postupku jednostavne nabave ''Gradnja i opremanje montažnih tribina na sportskom igralištu NK Graničar Novo Virje 2''

Točka 9.

PREDSJEDNICA: Prelazimo na devetu točku, a to je donošenje Plan o izmjenama Plana zaštite od požara Općine Novo Virje.

Molim načelnika da obrazloži ovu točku dnevnog reda.

OPĆINSKI NAČELNIK: Imali smo inspekcijski nadzor zaštite od požara. Potrebno je ažurirati postojeći Plan zaštite od požara, te nam je naloženo ispitivanje ulične hidrantske mreže. Mi to nismo napravili, mreža se nekad predala Komunalijama, to nije trebalo i nije se napravilo. Čuli smo se i sa Komunalijama d.o.o. da nam izdaju potvrdu da je to napravljeno, no međutim oni to nebi rado platili. Oni bi također trebali to nekome povjeriti da im to napravi. Za tu namjenu smo stavili sredstva u proračun.

PREDSJEDNICA: Zahvaljujem, otvaram raspravu.

IVAN BARUŠKIN: Zanima me čija je mreža?

OPĆINSKI NAČELNIK: Mreža je data na korištenje Komunalijama Đurđevac, poslali smo im i dopis vezano za nadzor inspektorice.

IVAN BARUŠKIN: Trebali bi se očitovati prema inspektorici da Općina Noov Virje nije vlasnik mreže i da nema ništa sa time.

KATARINA KOZARIĆ ŠABARIĆ: Da li su nam odgovorili na dopis?

OPĆINSKI NAČELNIK: Nisu. 

IVAN BARUŠKIN: Trebalo bi se konzultirati sa odvjetnikom za to. Ako inspektorica poduzme njere onda ćemo ići u spor.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo
PLAN
o izmjenama Plana zaštite od požara Općine Novo Virje

Točka 10.

PREDSJEDNICA: Prelazimo na desetu točku, a to je donošenje Zaključka o usvajanju Izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2022. godinu.

Molim pročelnika da obrazloži ovu točku dnevnog reda.

MIROSLAV LUKANEC: 2018. godine donesen je Plan gospodarenja otpadom. Svake godine donosi se izvještaj za prošlu godinu. Od tvrtke Drava Kom svake godine dobivamo izvještaj o radu, a dio toga sastoji se i u ovom izvješću. Ukoliko imate pitanja slobodno se obratite.

PREDSJEDNICA: Zahvaljujem, otvaram raspravu.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju Izvješća o izvršenju Plana gospodarenja otpadom na području Općine Novo Virje za razdoblje od 2018. do 2023. godine za 2022. godinu

Točka 11.

PREDSJEDNICA: Prelazimo na jedanaestu točku, a to je donošenje Zaključka o usvajanju Polugodišnjeg izviješća o radu općinskog načelnika Općine Novo Virje za 2022. godinu za razdoblje od 1. srpnja 2022. godine do 31. prosinca 2022. godine.

Molim općinskog načelnika da obrazloži ovu točku dnevnog reda.

OPĆINSKI NAČELNIK: Izviješće ste primili u materijalima, sve sam napisao mada više manje sve znate što se radilo. Uvijek sam za suradnju. Ukoliko ima pitanja vezano za izvješće slobodno pitajte. 

PREDSJEDNICA: Zahvaljujem, otvaram raspravu.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o usvajanju Polugodišnjeg izviješća o radu općinskog načelnika Općine Novo Virje za 2022. godinu za razdoblje od 1. srpnja 2022. godine do 31. prosinca 2022. godine

Točka 12.

PREDSJEDNICA: Prelazimo na dvanaestu točku, a to je donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 31. ožujka 2023. godine.

Općinskog načelnik kratko obrazlaže ovu točku dnevnog reda.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo
ZAKLJUČAK

o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. siječnja do 31. ožujka 2023. godine

Točka 13.

PREDSJEDNICA: Prelazimo na trinaestu točku, a to je donošenje Odluke o zajedničkom obavljanju poslova komunalnog redara s Općinom Molve, Općinom Novo Virje i Općinom Ferdinandovac.

Molim općinskog načelnika da obrazloži ovu točku dnevnog reda.

OPĆINSKI NAČELNIK: Do sada je komunalni redar bila zaposlenica Općine Molve Danijela Plemenčić. Budući je promjenila radno mjesto i zaposlila se u Podravskim Sesvetama bilo je potrebno provesti novi natječaj za to radno mjesto. Natječaj je proveden od strane Općine Molve i izabran je drugi djelatnik. Isto tako cijena bi se povećala tako da bi sada iznosila 200,00 eura mjesečno.
Za to je potrebno donijeti odluku koju ste dobili u materijalima.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo
ODLUKU
o zajedničkom obavljanju poslova komunalnog redara s Općinom Molve, Općinom Novo Virje i Općinom Ferdinandovac


Točka 14.

DARKO BEZJAK: Obaviještavam Vas da su pripreme za Tamburijedu u tijeku, razglas i rasvjeta bine je ugovorena, a izvođače ću dogovoriti. Isto tako imam prijedlog da se nabavi defibrilator. 

Nakon kratke rasprave između članova Općinskoga vijeća Predsjednica Općinskog vijeća Općine Novo Virje, Katarina Kozarić - Šabarić završava sjednicu u 20,45 sati.

Dovršeno.
ZAPISNIČAR
Miroslav Lukanec
PREDSJEDNICA

Katarina Kozarić - Šabarić



